
BŪSTO ŠILDYMO IŠLAIDŲ, GERIAMOJO VANDENS IŠLAIDŲ IR KARŠTO VANDENS IŠLAIDŲ KOMPENSACIJŲ SKYRIMAS

Paslaugos apibūdinimas
Teisę į būsto šildymo išlaidų, geriamojo vandens išlaidų ir karšto vandens išlaidų kompensacijas (toliau – kompensacijos) turi gyvenamąją vietą būste deklaravę arba būstą nuomojantys bendrai gyvenantys asmenys arba vienas gyvenantis asmuo, jei kreipimosi metu:
1. Nuosavybės teise turimo turto vertė neviršija turto vertės normatyvo.
2. Kiekvienas vyresnis kaip 18 metų bendrai gyvenantis asmuo, vienas gyvenantis asmuo arba vaikas (įvaikis) nuo 16 iki 18 metų atitinka bent vieną iš Lietuvos Respublikos piniginės socialinės paramos nepasiturintiems gyventojams įstatymo 8 straipsnyje nurodytų sąlygų.
3. Įsiskolinusieji už būsto šildymą, karštą ar geriamąjį vandenį su energijos, kuro, vandens tiekėjais yra sudarę sutartį dėl dalies skolos apmokėjimo, kas mėnesį grąžinant ne daugiau kaip 20 procentų bendrai gyvenančių asmenų arba vieno gyvenančio asmens pajamų, arba teismas yra priteisęs apmokėti skolą.
Kompensacijos taip pat gali būti skiriamos kitais Įstatyme nenumatytais atvejais (išimties tvarka).
Bendrai gyvenantiems asmenims arba vienam gyvenančiam asmeniui, turintiems teisę į kompensaciją, kompensacijos skiriamos, jeigu laikotarpiu, už kurį kompensacijos apskaičiuojamos:
1. Šildymo sezono metu – būsto šildymo išlaidų, kai naudingasis būsto plotas ir atskirų energijos ar kuro rūšių sąnaudos būstui šildyti ne didesni už nustatytus normatyvus, viršija 10 procentų skirtumo tarp bendrai gyvenančių asmenų arba vieno gyvenančio asmens pajamų ir valstybės remiamų pajamų bendrai gyvenantiems asmenims arba vienam gyvenančiam asmeniui dydžio.
2. Išlaidos už geriamojo vandens kiekį viršija 2 procentus bendrai gyvenančių asmenų arba vieno gyvenančio asmens pajamų.
3. Išlaidos už karšto vandens kiekį viršija 5 procentus bendrai gyvenančių asmenų arba vieno gyvenančio asmens pajamų.
Siekiantys gauti kompensacijas būstą nuomojantys bendrai gyvenantys asmenys arba vienas gyvenantis asmuo turi būti su nuomotoju raštu sudarę gyvenamųjų patalpų nuomos sutartį ir ją įregistravę viešame registre.
Asmuo, turintis teisę į kompensacijas deklaruotos gyvenamosios vietos ir nuomojamame būste, ar bendrai gyvenantys asmenys, deklaruojantys gyvenamąją vietą skirtinguose būstuose, privalo pasirinkti vieną iš būstų, už kurį būtų teikiamos kompensacijos.
Dėl kompensacijų bendrai gyvenantys asmenys arba vienas gyvenantis asmuo kreipiasi pagal deklaruotą gyvenamąją vietą į atitinkamoje seniūnijoje dirbančius specialistus, o būstą nuomojantys asmenys, kurie turi įregistruotą nuomos sutartį Registrų centre, turi kreiptis į seniūniją, kurios teritorijoje yra nuomojamas būstas.
Sužinoti preliminarų piniginės socialinės paramos dydį galima pasinaudojus būsto šildymo išlaidų kompensacijos skaičiuokle interneto svetainėje www.spis.lt. 

Paslaugos teikimo proceso aprašymas
1. Paslaugos gavėjas pateikia prašymą-paraišką raštu asmeniškai, paštu,  elektroniniu būdu per Socialinės paramos informacinę sistemą adresu www.spis.lt arba per atstovą (įgaliotą asmenį, rūpintoją, globėją). 
2. Jei prašymas-paraiška pateikiamas paštu arba elektroniniu būdu, prie prašymo-paraiškos turi būti pridėtos visų reikiamų dokumentų kopijos, patvirtintos teisės aktų nustatyta tvarka. 
3. Paslaugos vykdytojas išnagrinėja prašymą-paraišką ir priima sprendimą dėl kompensacijos skyrimo / neskyrimo arba informuoja paslaugos gavėją dėl prašymo papildymo.
4. Paslaugos gavėjas apie  priimtą sprendimą informuojamas prašyme nurodytu informavimo būdu.

Paslaugos teikimo informacija
Paslauga suteikiama nemokamai per mėnesį laiko.

Teisės aktai, reguliuojantys paslaugos teikimą
[bookmark: _Hlk191903679]1. Lietuvos Respublikos piniginės socialinės paramos nepasiturintiems gyventojams įstatymas
2. Kėdainių rajono savivaldybės tarybos 2023 m. sausio 27 d. sprendimas Nr. TS-13 „Dėl piniginės socialinės paramos nepasiturintiems gyventojams Kėdainių rajono savivaldybėje teikimo tvarkos aprašo tvirtinimo“.

Informacija ir dokumentai, kuriuos turi pateikti asmuo
1. Asmens tapatybę patvirtinantis dokumentas.
2. Prašymas-paraiška piniginei socialinei paramai gauti.
3. Pažymos, susijusius su pajamomis (darbo užmokesčio pažymą, verslo liudijimo, individualios veiklos apskaitos duomenis, žemės nuomos sutartis ir pan.), gautomis per 3 praėjusius mėnesius iki mėnesio, nuo kurio skiriama parama, arba jeigu pajamų šaltinis pasikeitęs, arba tą mėnesį, nuo kurio skiriama parama, yra gauta vienkartinė išmoka ar iš karto už du ir daugiau išmokėtos kas mėnesį gaunamos pajamos, pajamas to mėnesio, nuo kurio skiriama parama.
4. Šilumos / karšto / geriamojo vandens tiekėjo (įmonės, bendrijos) atsiskaitomosios knygelės numeris (arba paslaugos gavėjo kodas), kai būstas šildomas kitomis energijos rūšimis (pvz., elektra, dujomis), duomenis apie suvartotą elektros energiją (kiekį, elektros tarifus, šilumos katilo tipą, modelį, jo naudingumo koeficientą).
5. Kiti duomenys (atsižvelgiant į aplinkybes).

Paslaugos inicijavimo forma
1. Prašymo-paraiškos piniginei socialinei paramai gauti SP-4 forma.
2. Prašymo-paraiškos piniginei socialinei paramai gauti (kai nesikeičia anksčiau pateikti duomenys) SP-4(A) forma.
3. Šeimos duomenys socialinei paramai gauti SP-1 forma.
4. Duomenys apie asmens ir jo šeimos narių veiklos pobūdį ir socialinę padėtį SP-2 forma

Informacija ir dokumentai, kuriuos gauna paslaugos teikėjas
Naudojantis Socialinių išmokų apskaitos sistema „Parama“ arba Socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės (išrašas).
2. SODRA duomenų bazės (išrašas).
3. Užimtumo tarnybos duomenų bazės (išrašas).
4. ANTA informacinės sistemos duomenų bazės (išrašas).
5. Mokinių registro duomenų bazės (išrašas).
6. Studentų registro duomenų bazės (išrašas).
7. Nacionalinės mokėjimo agentūros duomenų bazės (išrašas).
8. Valstybės įmonės Registrų centro duomenų bazės (išrašas).
9. Kiti duomenys (atsižvelgiant į aplinkybes).

Už paslaugos teikimą atsakingų asmenų kontaktai
Socialinės paramos skyriaus vyr. specialistė Loreta Petrauskienė, tel. +370 347 44200, el. p. loreta.petrauskiene@kedainiai.lt.
Socialinės paramos skyriaus vyresn. specialistė Vilma Zdanavičienė, tel. +370 347 69585, el. p. vilma.zdanaviciene@kedainiai.lt.
Socialinės paramos skyriaus vyr. specialistė Jurgita Šaunė, tel. +370 347 69585, el. p. jurgita.saune@kedainiai.lt.
Kėdainių miesto seniūnijos vyresn. specialistė (socialinei paramai) Rasa Krivickienė, tel. +370 347 44108, el. p. miesto.seniunija@kedainiai.lt.
Kėdainių miesto seniūnijos socialinės paramos specialistė Vaida Novikovienė, tel. +370 347 44103, mob. +370 652 55330, el. p. vaida.novikoviene@kedainiai.lt.
Kėdainių miesto seniūnijos socialinės paramos specialistė Daiva Valiūnė, tel. +370 347 53277, mob. +370 659 05945, el. p. daiva.valiune@kedainiai.lt.
Kėdainių miesto seniūnijos socialinės paramos specialistė Sabina Ramanauskienė, tel. +370 347 51567, mob. +370 699 80782, el. p. sabina.ramanauskiene@kedainiai.lt.
Kėdainių miesto seniūnijos socialinių išmokų specialistė Jūratė Vitkutė, tel. +370 347 44103, mob. +370 650 51045, el. p. jurate.vitkute@kedainiai.lt.
Kėdainių miesto seniūnijos socialinių išmokų specialistė Rima Titiškė, tel. +370 347 51567, mob. +370 652 89298, el. p. rima.titiske@kedainiai.lt.
Kėdainių miesto seniūnijos socialinių išmokų specialistė Irutė Jusevičienė, tel. +370 347 53277, mob. +370 656 94639, el. p. irute.juseviciene@kedainiai.lt.
Gudžiūnų seniūnijos socialinės paramos specialistė Rita Aleliūnienė, tel. +370 347 45342, mob. +370 600 91456, el. p. rita.aleliuniene@kedainiai.lt.
Dotnuvos seniūnijos socialinės paramos specialistė Jurgita Daniūnaitė, tel. +370 347 39300, el. p. dotnuvos.seniunija@kedainiai.lt.
Dotnuvos seniūnijos socialinių išmokų specialistė Ina Minkevičienė, mob. +370 699 93724, el. p. dotnuvos.seniunija@kedainiai.lt.
Josvainių seniūnijos socialinės paramos specialistė Virginija Cukanovienė, tel. +370 347 73180, mob. +370 659 08387, el. p. virginija.cukanoviene@kedainiai.lt.
Josvainių seniūnijos socialinės paramos specialistė Veronika Žilinskienė, tel. +370 347 73224, mob.  +370 659 74959, el. p. veronika.zilinskiene@kedainiai.lt.
Krakių seniūnijos socialinės paramos specialistė Vilma Berulienė, tel. +370 347 38197, el. p. vilma.beruliene@kedainiai.lt.
Pelėdnagių seniūnijos socialinės paramos specialistė Vilma Paškevičienė, tel. +370 347 67611, mob. +370 626 57842, el. p. vilma.paskeviciene@kedainiai.lt.
Pernaravos seniūnijos socialinės paramos specialistė Vilma Ramanauskienė, tel. +370 347 42148, el. p. vilma.ramanauskiene@kedainiai.lt.
Šėtos seniūnijos socialinės paramos specialistė Vitalija Mikėnaitė, mob. +370 688 96775, el. p. vitalija.mikenaite@kedainiai.lt.
Surviliškio seniūnijos socialinės paramos specialistė Lina Civilkienė, tel. +370 347 41222, mob. +370 683 78590, el. p. lina.civilkiene@kedainiai.lt.
Truskavos seniūnijos socialinių išmokų darbuotoja Marija Zakaryzienė, tel. +370 347 41335, el. p. marija.zakaryziene@kedainiai.lt.
Truskavos seniūnijos socialinių išmokų darbuotoja Greta Minskienė, tel. +370 347 41352, el. p. greta.minskiene@kedainiai.lt.
Vilainių seniūnijos socialinės paramos specialistė Laima Laurinavičienė, tel. +370 347 68312, mob. +370 656 30077, el. p. laima.laurinaviciene@kedainiai.lt.

[bookmark: _Hlk191017611]Informacija apie teikėją
Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

